Úradný vestník L 206 , 03/08/2002 S. 0020 - 0026



Rozhodnutie Komisie z 31. júla 2002, ktorým sa menia a dopĺňajú rozhodnutia 92/160/EHS, 92/260/EHS a 93/197/EHS, pokiaľ ide o dovoz evidovaných koní z Turecka, a ktorým sa ruší rozhodnutie 98/404/ES (oznámené pod číslom dokumentu C(2002) 2878) (Text s významom pre EHP) (2002/635/ES) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho spoločenstva, so zreteľom na smernicu Rady 90/426/EHS z 26. júna o veterinárnych podmienkach upravujúcich presun a dovoz zvierat čeľade koňovitých z tretích krajín [1], naposledy zmenenú a doplnenú rozhodnutím Komisie 2002/160/ES [2], a najmä na jej články 13, 15, 16 a článok 19 body i) a ii), so zreteľom na smernicu Rady 91/496/EHS z 15. júla 1991, ktorou sa stanovujú zásady upravujúce organizáciu veterinárnych kontrol zvierat dovážaných do spoločenstva z tretích krajín, a ktorou sa menia a dopĺňajú smernice 89/662/EHS, 90/425/EHS a 90/675/EHS [3], naposledy zmenenú a doplnenú smernicou 96/43/ES [4], a najmä na jej článok 18, keďže: (1) rozhodnutie Rady 79/542/EHS [5], naposledy zmenené a doplnené rozhodnutím 2001/731/ES [6], ktorým sa stanovuje zoznam tretích krajín, z ktorých členské štáty povoľujú dovoz hovädzieho dobytka, ošípaných, zvierat čeľade koňovitých, oviec a kôz, čerstvého mäsa a mäsových výrobkov, a ktorý zahŕňa Turecko v časti 2 prílohy, takže povoľuje iba dovoz evidovaných koní; (2) podľa rozhodnutia Komisie 92/160/EHS z 5. marca 1992 o regionalizácii niektorých tretích krajín pre dovoz zvierat čeľade koňovitých [7], naposledy zmeneného a doplneného rozhodnutím 2001/622/ES [8] je,pokiaľ ide o Turecko, povolený iba dočasný dovoz a spätný dovoz evidovaných koní a iba zo šiestich provincií; (3) veterinárne podmienky a veterinárne osvedčenie pre dočasný dovoz, trvalý dovoz a spätný dovoz evidovaných koní sú zosúladené a stanovené v rozhodnutiach Komisie 92/260/EHS [9] a 93/197/EHS [10], obidvoch naposledy zmenených a doplnených rozhodnutím 2001/828/ES [11] a v rozhodnutí Komisie 93/195/EHS [12], naposledy zmenenom a doplnenom rozhodnutím 2001/611/ES [13]; (4) v prípade Turecka sú veterinárne podmienky a veterinárne osvedčenie stanovené pre dočasný dovoz a spätný dovoz po dočasnom vývoze evidovaných koní v rozhodnutiach 92/260/EHS a 93/195/EHS; (5) pretože v priebehu inšpekcie Komisie v Turecku v roku 1998 vyšli najavo vážne nedostatky pri vývoze koní z Turecka do spoločenstva, Komisia prijala rozhodnutie 98/404/ES z 12. júna 1998 ustanovujúce ochranné opatrenia pokiaľ ide o dovoz zvierat čeľade koňovitých z Turecka [14], naposledy zmenené a doplnené rozhodnutím 2000/507/ES [15]; (6) po prijatí rozhodnutia 98/404/ES príslušné orgány Turecka oznámili Komisii opatrenia zamerané na zlepšenie veterinárneho dozoru a osvedčenia pri vývoze na základe odporúčaní Komisie po uvedenej inšpekcii; (7) okrem toho, príslušné orgány, za pomoci súkromného odvetvia chovu koní, ukončili program dozoru nad sopľavkou, ktorý zahŕňal tiež dozor nad morom koní a nákazou žrebcov a predložili Komisii konečnú správu v apríli 2001. Program dozoru potvrdil skutočnosti zistené pri inšpekcii v roku 1998 pokiaľ ide o všeobecné rozšírenie sopľavky. Zlikvidovaný bol veľký počet reagentov na maleín zistených medzi neevidovanými koňmi, mulami a oslami a škoda bola nahradená; (8) preto sa zdá vhodné umožniť dočasný dovoz, spätný dovoz po dočasnom vývoze spoločenstvom evidovaných koní a trvalý dovoz evidovaných koní z tých provincií Turecka, ktoré sú uvedené v zozname v rozhodnutí 92/160/EHS, za veterinárnych podmienok stanovených pre evidované kone z oblastí s podobnou epidemiologickou situáciou. Musia sa však vykonať testy v súlade s príslušnými podmienkami pre dovoz v laboratóriách schválených členským štátom miesta určenia; (9) preto by sa mali podľa toho zmeniť a doplniť rozhodnutia 92/160/EHS, 92/260/EHS a 93/197/EHS a malo by sa zrušiť rozhodnutie 98/404/ES; (10) pretože sa krajiny uvedené v zozname identifikujú podľa kódov ISO alfa 2 používaných právnymi predpismi spoločenstva pre nomenklatúru krajín a území pre zahraničný obchod, najmä v nariadení Komisie (ES) č. 2032/2000 [16], mal by sa uviesť dočasný status takýchto kódov vždy, kedykoľvek je to vhodné; (11) opatrenia ustanovené v tomto rozhodnutí sú v súlade so stanoviskom Stáleho výboru pre potravinový reťazec a zdravie zvierat, PRIJALA TOTO ROZHODNUTIE: Článok 1 V prílohe rozhodnutia Komisie 92/160/EHS sa slovo "Turecko (2)" nahrádza slovom "Turecko". Článok 2 Rozhodnutie Komisie 92/260/EHS sa mení a dopĺňa takto: 1. Príloha I sa mení a dopĺňa takto: a) zoznam tretích krajín v skupine B sa nahrádza týmto: "Austrália (AU), Bulharsko (BG), Bielorusko (BY), Cyprus (CY), Česká republika (CZ), Estónsko (EE), Chorvátsko (HR), Litva (LI), Lotyšsko (LV), Bývalá juhoslovanská republika Macedónsko (MK) (2), Maďarsko (HU), Nový Zéland (NZ), Poľsko (PL), Rumunsko (RO), Rusko (1) (RU), Slovenská republika (SK), Slovinsko (SL), Ukrajina (UA), Zväzová republika Juhoslávia (YU);" b) pridáva sa nasledujúca poznámka pod čiarou: "(2) predbežný kód, ktorý nemá vplyv na konečné označenie krajiny, ktoré jej bude stanovené po ukončení rokovaní v súčasnosti prebiehajúcich v Organizácii spojených národov." c) zoznam tretích krajín v skupine C sa nahrádza týmto: "Hongkong (HK), Japonsko (JP), Kanada (CA), Kórejská republika (KR), Macao (MO), Malajzia (poloostrov) (MY), Singapúr (SG), Spojené štáty americké (US), Thajsko (TH)."; 2. Príloha 2 sa mení a dopĺňa takto: a) v oddieli III písm. d) sa tretia zarážka osvedčenia o zdravotnej neškodnosti A, B, C a D nahrádza takto: "— Spojené arabské emiráty, Austrália, Bielorusko, Bulharsko, Cyprus, Česká republika, Estónsko, Grónsko, Hongkong, Chorvátsko, Island, Japonsko, Kanada, Kórejská republika, Litva, Lotyšsko, Macao, Bývalá juhoslovanská republika Macedónsko, Maďarsko, Malajzia (poloostrov), Nórsko, Nový Zéland, Poľsko, Rumunsko, Rusko (1), Singapúr, Slovenská republika, Slovinsko, Spojené štáty americké, Švajčiarsko, Thajsko, Ukrajina, Zväzová republika Juhoslávia."; b) osvedčenie o zdravotnej neškodnosti E sa mení a dopĺňa takto: i) „oddiel III “Údaje o zdravotnom stave sa nahrádza prílohou I k tomuto rozhodnutiu; ii) pridáva sa poznámka pod čiarou s nasledujúcim znením: "(6) Laboratórne testy požadované v súlade s podmienkami v tomto osvedčení o zdravotnej neškodnosti zvieraťa musia byť vykonané laboratóriom schváleným členským štátom miesta určenia. Výsledky týchto testov overené laboratóriom musia byť pripojené k osvedčeniu o zdravotnej neškodnosti zvieraťa, ktoré sprevádza zviera. Tieto ustanovenia sa uplatňujú na nasledujúce krajiny: Turecko (TR)." Článok 3 Rozhodnutie Komisie 93/197/EHS sa mení a dopĺňa takto: 1. Príloha I sa mení a dopĺňa takto: a) zoznam tretích krajín v skupine B sa nahrádza týmto: "Austrália (AU), Bielorusko (BY), Bulharsko (BG), Cyprus (CY), Česká republika (CZ), Estónsko (EE), Chorvátsko (HR), Litva (LI), Lotyšsko (LV), Bývalá juhoslovanská republika Macedónia (MK) (3), Maďarsko (HU), Nový Zéland (NZ), Poľsko (PL), Rumunsko (RO), Rusko (1) (RU), Slovenská republika (SK), Slovinsko (SL), Ukrajina (UA), Zväzová republika Juhoslávia (YU)" b) pridáva sa nasledujúca poznámka pod čiarou: "(3) Predbežný kód, ktorý nemá vplyv na konečné označenie krajiny, ktoré jej bude stanovené po ukončení rokovaní v súčasnosti prebiehajúcich v Organizácii spojených národov." c) k zoznamu tretích krajín v skupine E sa pridávajú slová "Turecko (1) (2) (TR)" v abecednom poradí ISO kódu krajiny. 2. V prílohe II sa osvedčenie o zdravotnej neškodnosti E mení a dopĺňa takto: Názov sa nahrádza týmto: "Osvedčenie o zdravotnej neškodnosti pre dovoz do spoločenstva evidovaných koní zo Spojených arabských emirátov, Bahrajnu, Egypta (1), Jordánska, Kataru, Kuvajtu, Libanonu, Líbye, Ománu, Saudskej Arábie (1), Sýrie, Turecka (1) a evidovaných zvierat čeľade koňovitých a plemenných a úžitkových zvierat čeľade koňovitých z Alžírska, Izraelu, Malty, Maroka, Maurícia a Tuniska." a) Oddiel III "Údaje o zdravotnom stave" sa nahrádza prílohou II k tomuto rozhodnutiu. b) Pridáva sa nasledujúca poznámka pod čiarou: "(5) Laboratórne testy požadované v súlade s podmienkami v tomto osvedčení o zdravotnej neškodnosti zvieraťa musia byť vykonané laboratóriom schváleným členským štátom miesta určenia. Výsledky týchto testov overené laboratóriom musia byť pripojené k osvedčeniu o zdravotnej neškodnosti zvieraťa, ktoré sprevádza zviera. Tieto ustanovenia sa uplatňujú na nasledujúce krajiny: Turecko (TR)." Článok 4 Týmto sa ruší sa rozhodnutie 98/404/ES. Článok 5 Členské štáty zmenia a doplnia opatrenia, ktoré uplatňujú na Turecko, na účely zaistenia súladu s týmto rozhodnutím. Článok 6 Toto rozhodnutie je adresované členským štátom. V Bruseli 31. júla 2002 Za Komisiu David Byrne člen Komisie [1] Ú. v. ES L 224, 18.8.1990, s. 42. [2] Ú. v. ES L 53, 23.2.2002, s. 37. [3] Ú. v. ES L 268, 24.9.1991, s. 56. [4] Ú. v. ES L 162, 1.7.1996, s. 1. [5] Ú. v. ES L 146, 14.6.1979, s. 15. [6] Ú. v. ES L 274, 17.10.2001, s. 22. [7] Ú. v. ES L 71, 18.3.1992, s. 27. [8] Ú. v. ES L 216, 10.8.2001, s. 26. [9] Ú. v. ES L 130, 15.5.1992, s. 67. [10] Ú. v. ES L 86, 6.4.1993, s. 16. [11] Ú. v. ES L 308, 27.11.2001, s. 41. [12] Ú. v. ES L 86, 6.4.1993, s.1. [13] Ú. v. ES L 214, 8.8.2001, s. 49. [14] Ú. v. ES L 178, 23.6.1998, s. 41. [15] Ú. v. ES L 204, 11.8.2000, s. 42. [16] Ú. v. ES L 243, 28.9.2000, s. 14. -------------------------------------------------- PRÍLOHA I " +++++ TIFF +++++ +++++ TIFF +++++ " -------------------------------------------------- PRÍLOHA II " +++++ TIFF +++++ +++++ TIFF +++++ " --------------------------------------------------